SET ปิดเช้าพุ่งกระฉูด 17 จุด รับปัจจัยตปท. หลังเฟดส่งสัญญาณชะลอขึ้นดอกเบี้ย
SET ปิดเช้าพุ่งกระฉูด 17 จุด รับปัจจัยตปท. หลังเฟดส่งสัญญาณชะลอขึ้นดอกเบี้ย โดยดัชนีปิดตลาดเช้านี้ที่ระดับ 1,592.17 จุด บวก 17.04 จุด หรือ 1.08% มูลค่าการซื้อขาย 2.51 หมื่นล้านบาท
7 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,592.17 จุด บวก 17.04 จุด หรือ 1.08% มูลค่าการซื้อขาย 2.51 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ดัชนีหุ้นไทยในช่วงเช้าที่ผ่านมาปรับตัวขึ้นเคลื่อนไหวอยู่ในแดนบวก สอดคล้องกับตลาดหุ้นอื่นในภูมิภาคเอเชีย เนื่องจากตอบรับปัจจัยบวกที่นายเจอโรม พาวเวล ประธานธนาคารกลางสหรัฐ (เฟด) ส่งสัญญาณชะลอการปรับขึ้นอัตราดอกเบี้ย ทำให้เกิดกระแสเงินทุนไหลเข้ามาสู่ตลาดภูมิภาค ขณะที่ก็ต้องจับตาดูการเจรจาการค้าระหว่างผู้แทนจีนและสหรัฐฯ ที่มีขึ้นในวันที่ 7-8 ม.ค.นี้
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ดัชนีฯมีโอกาสปรับตัวขึ้นไปแตะ 1,600 จุด จากปัจจัยเชิงบวกดังกล่าวที่ส่งผลต่อเนื่อง พร้อมให้แนวต้าน 1,600 จุด ส่วนแนวรับ 1,580 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 2,254.83 ล้านบาท ปิดที่ 48 บาท เพิ่มขึ้น 1.25 บาท
CPALL มูลค่าการซื้อขาย 1,472.99 ล้านบาท ปิดที่ 72.50 บาท เพิ่มขึ้น 0.25 บาท
PTTEP มูลค่าการซื้อขาย 1,439.90 ล้านบาท ปิดที่ 121.50 บาท เพิ่มขึ้น 3 บาท
PTTGC มูลค่าการซื้อขาย 1,044.21 ล้านบาท ปิดที่ 72.25 บาท เพิ่มขึ้น 2.25 บาท
BEM มูลค่าการซื้อขาย 890.77 ล้านบาท ปิดที่ 9.95 บาท เพิ่มขึ้น 0.20 บาท